CONSILIUL LOCAL AL  MUNICIPIULUI CRAIOVA

HOTĂRÂREA NR. 133
      Consiliul Local al Municipiului Craiova întrunit în şedinţa ordinară din data de  28.08.2008;

       Având în vedere raportul nr.118046/2008 al Direcţiei  Patrimoniu prin care se propune modificarea inventarului bunurilor care aparţin domeniului public al municipiului Craiova, însuşit prin Hotărârea  Consiliului Local al Municipiului Craiova nr. 147/1999, cu modificările ulterioare, şi atestat prin Hotărârea Guvernului nr. 965/2002, modificată şi completată prin  Hotărârea Guvernului nr. 141/2008 şi rapoartele comisiilor de specialitate ale Consiliului Local al Municipiului Craiova nr.75, 76, 77, 81 şi 82/2008;

       În conformitate cu prevederile Legii nr.213/1998 privind proprietatea publică şi regimul juridic al acesteia;

       În temeiul art.36 alin.2 lit. c coroborat cu alin.5 lit.a  şi art.45 alin.3 din Legea nr.215/2001, republicată, privind administraţia publică locală;

hotărĂŞte:
Art.1.  Se aprobă modificarea inventarului bunurilor care aparţin domeniului public al municipiului Craiova,  însuşit prin Hotărârea Consiliului Local al Municipiului Craiova nr. 147/1999 cu modificările ulterioare, şi atestat prin Hotărârea Guvernului nr.965/2002, modificată şi completată prin  Hotărârea Guvernului nr. 141/2008, după cum urmează:

a)  se anulează poziţiile 1002-1013  din anexa  Hotărârii Consiliului Local al Municipiului Craiova  nr. 147/1999 „Capitolul B: Sisteme de alimentare cu apă, cu terenurile aferente şi sisteme de canalizare şi epurarea apelor  uzate, cu terenurile aferente” şi poziţia nr. 2503 – „Reabilitare reţea BERD” din anexa Hotărârii Consiliului Local al Municipiului Craiova nr. 173/2001;
b) se modifică valoarea de inventar a poziţiilor nr. 2419-2432 şi 2435-2484 din anexa la Hotărârea Consiliului Local al Municipiului Craiova nr. 173/2001, conform anexei nr. 1 care face parte integrantă din prezenta hotărâre;
c)  se completează cu noi poziţii anexa la Hotărârea Consiliului Local al Municipiului Craiova nr. 173/2001, conform  anexelor nr. 2 şi 3 care fac parte integrantă din prezenta hotărâre.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.147/1999.

Art.3.  Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a Hotărârii Guvernului nr.965/2002, modificată şi completată prin Hotărârea Guvernului nr.141/2008.
Art.4. Serviciul Administraţie Publică Locală, Direcţia Economico – Financiară şi Direcţia  Patrimoniu vor aduce la îndeplinire prevederile prezentei hotărâri.   

	      PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	              Virgil BOBOC
	  Nicoleta MIULESCU

